Μιλιάτσιο (miglaccio), ιταλικό κέικ με σιμιγδάλι και ρικότα

Το ναπολιτάνικο μιλιάτσιο είναι ένα χαμηλό, λεμονάτο κέικ με βάση το σιμιγδάλικαι τη ρικότα. Η τελευταία αντικαθίσταται εύκολα και με γλυκιά μυζήθρα.

200 γρ. ρικότα ή γλυκιά μυζήθρα Κρήτης (αν έχει πολλά υγρά την αφήνουμε να στραγγίξει σε ψιλό σουρωτό για 10 λεπτά) , 180 γρ. (1 κούπα) σιμιγδάλι ψιλό , 500 ml (2 1⁄2 κούπες) φρέσκο γάλα , 300 ml (1 1⁄2 κούπα) νερό , 30 γρ. βούτυρο αγελαδινό + επιπλέον για το ταψί , 3 αυγά , 250 γρ. (1 + 1/4 κούπας) ζάχαρη , φλούδες από 2 λεμόνια , 2 καψάκια βανιλίνη , 1 κουτ. σούπας λιμοντσέλο , ξύσμα από 1 λεμόνι , ξύσμα από 1 πορτοκάλι , λίγο αλεύρι για το ταψί
Για να φτιάξουμε μιλιάτσιο (miglaccio), ξεκινάμε βάζοντας σε μια κατσαρόλα το γάλα, το νερό, το βούτυρο, τις βανίλιες και 40 γρ. από τη ζάχαρη. Προσθέτουμε τις φλούδες λεμονιού και τοποθετούμε σε μέτρια φωτιά.Όταν αρχίσει το βράσιμο, αφαιρούμε τις φλούδες λεμονιού και προσθέτουμε σιγά σιγά το σιμιγδάλι, ανακατεύοντας συνεχώς με μια κουτάλα. Σβήνουμε τη φωτιά και συνεχίζουμε το ανακάτεμα μέχρι να απορροφηθούν τα υγρά. Αφήνουμε το μείγμα να κρυώσει καλά.Σε άλλο σκεύος χτυπάμε τα αυγά με την υπόλοιπη ζάχαρη, το ξύσμα από το λεμόνι και το πορτοκάλι και το λιμοντσέλο. Στη συνέχεια προσθέτουμε το τυρί, περνώντας το μέσα από ψιλό σουρωτό, και ανακατεύουμε καλά.Αφού κρυώσει καλά το μείγμα με το σιμιγδάλι, το ενώνουμε με το μείγμα του τυριού και ανακατεύουμε καλά.Σε ένα ταψί διαμέτρου περίπου 22-24 εκ., βουτυρωμένο και αλευρωμένο, αδειάζουμε το μείγμα, το απλώνουμε ομοιόμορφα και το ψήνουμε στους 180°C για περίπου 40 λεπτά, μέχρι να ροδίσει η επιφάνεια.Σερβίρουμε το μιλιάτσιο κρύο, με ζάχαρη άχνη.
Γάλα,Λεμόνι,Σιμιγδάλι,Τυρί,Κεράσματα,Ιταλική Κουζίνα